NI tank

NI Tank, (vene keeles Танк НИ, kus "НИ" tähendab На испуг ehk hirmutamiseks) tuntud ka kui Odessa tank või Terrori tank, oli  improviseeritud Nõukogude Liidu tank Teise maailmasõja ajal. Augustiks 1941 oli Odessa ümber piiratud ja varustusliinidest ära lõigatud. P. K. Romanov sealsest Jaanuari Ülestõusu Tehasest tegi ettepaneku valmistada soomustatud traktoritest ja trammidest improviseeritud tanke. Tramme siiski ei kasutatud, kuid kolm STZ-5 traktorit soomustati, kasutades boileri plaate. Boileriplaatide vahele pandi ka kummi ja puitu, et suurendada vastupidavust käsitulirelvadele. Tankide relvastus varieerus. Osadel oli T-26 mudel 1931 tankidelt võetud alamtornid, teistele oli ehitatud uus torn 37 mm mudel 15R mägikahuriga või 45 mm tankitõrjekahuriga. Hiljem valmistati selliseid masinaid juurde, kokku 68 tükki. Kuigi selliste masinate soomuskaitse oli küllaltki vilets, osutusid need Rumeenia jalaväe vastu üllatavalt efektiivseks.Zaloga, Grandsen, lk 142

 Viited 

Kirjandus
 Steven J. Zaloga, James Grandsen Soviet Tanks and Combat Vehicles of World War Two Weidenfeld & Nicholson military 1984 ISBN 0853686068 Inglise k.

 Välislingid 
 Бронетракторы. Часть 3
 Fotod

Kategooria:Nõukogude Liidu tankid
Kategooria:Roomiktraktorid
Kategooria:Nõukogude Liidu relvastus Teises maailmasõjas